கேள்வி: விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் என்பது என்ன?
பதில்: விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் என்பது இந்தியாவின் கர்நாடக மாநிலம் தலைநகரமான பங்களூர் அமைந்துள்ள ஒரு அருங்காட்சியகம் ஆகும். இது, இந்திய அரசின் அறிவியல் அருங்காட்சியகங்களுக்கான தேசிய அவையின் கீழ் நிர்வகிக்கப்படுகிறது. இந்த அருங்காட்சியகம், பொறியியலாளர், அரசியலாளரும் ஆகிய சர் எம். விசுவேசுவரய்யாவின் நூற்றாண்டுக் கொண்டாட்டங்களின் ஒரு பகுதியாக நிறுவப்பட்டது. இது 1962 ஆம் ஆண்டில் அறிவியல் மற்றும் தொழில்துறை ஆய்வுக் கழகத்திடம் கையளிக்கப்பட்டது. 1978 ஆம் ஆண்டில், அறிவியல் அருங்காட்சியகங்களுக்கான தேசிய அவை உருவாக்கப்பட்டபோது, விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் அதன் தென்னகத் தலைமையகம் ஆனது. இந்தியா முழுவதும் 28 மையங்களைக் கொண்டுள்ள இந்த அவையின் நோக்கம் காட்சிப்பொருட்கள் மூலம் அறிவியலைப் பரப்புவதாகும். அருங்காட்சியகத்தின் வழக்கில் உள்ள பொருளின்படி பார்த்தால், விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் ஒரு அருங்காட்சியம் அல்ல. நிலையான மாதிரி உருவங்களைக் கொண்டிருக்கும் அருங்காட்சியகங்களைப் போலன்றி இங்கே காட்சிப்பொருள்|காட்சிப்பொருட்களுடனான இடைவினைகளின் மூலம் அறிவியலின் பல்வேறு விடயங்களைப் பற்றி அறிந்து கொள்ள முடிகிறது. இதனால் இதனை ஒரு அறிவியல் மையம் என்பது பொருந்தும். இந்திய இந்திய அரசு கலாச்சார அமைச்சின் தேசிய அறிவியல் அருங்காட்சியகங்கள் சபை (என்.சி.எஸ்.எம்) ஒரு அங்கமான இந்தியாவின் பெங்களூர் உள்ள விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் பாரத் ரத்னா சர் எம் மோக்சகுண்டம் விசுவேசுவரய்யா நினைவாக நிறுவப்பட்டது. கட்டடம், 43,000 சதுர அடி பரப்பளவு கொண்டது , இது கப்பன் பூங்காவில் கட்டப்பட்டுள்ளது . இது பல்வேறு அறிவியல் பரிசோதனைகள் மற்றும் இயந்திரங்களைக் கொண்டுள்ளது, மேலும் இந்தியாவின் முதல் பிரதமர் ஜவகர்லால் நேரு அவர்களால் ஜூலை 14, 1962 அன்று திறக்கப்பட்டது. 'மின்சாரம்' என்ற கருப்பொருளில் விசுவேசுவரய்யா தொழில்துறை மற்றும் தொழில்நுட்ப அருங்காட்சியகத்தில் அமைக்கப்பட்ட முதல் படக்காட்ட்சி 1965 ஜூலை 27 அன்று பொதுமக்களுக்காக திறக்கப்பட்டது.